open-index/open-wikipedia-markdown huggingface dataset:
François Gonon

**François Gonon** (23. huhtikuuta 1979) on ranskalainen suunnistaja. Hän voitti urallaan viisi MM-mitalia. 

Gonon voitti nuorten sarjassa kaksi MM-mitalia; viestistä pronssia 1998 ja viestistä hopeaa 1999. Aikuisten MM-kisadebyytissään vuonna 1999 Skotlannissa Gonon sijoittui viestissä 12. Ensimmäisen MM-mitalinsa hän nappasi niin ikään viestistä, kun hän juoksi toisen osuuden hopeaa voittaneessa joukkueessa Japanin MM-kisoissa 2005. Olomoucin MM-kisoissa 2008 Gonon saavutti myös henkilökohtaisen MM-mitalin, kun oli kolmas pitkällä matkalla häviten kultaa voittaneelle Sveitsin Daniel Hubmannille kaksi minuuttia. Savoien MM-kisoissa 2011 hän saavutti kultaa viestissä ja pronssia pitkällä matkalla. Trentinon MM-kisoissa 2014 hän saavutti pronssia viestissä.

Gonon lopetti suunnistusuransa vuonna 2014 ja siirtyi Sveitsin miessuunnistajien maajoukkuevalmentajaksi.

## Saavutukset
### MM-kilpailut
*1999 12. viestissä
*2001 11. viestissä
*2003 hylkäys pitkällä matkalla ja 14. viestissä
*2004 7. viestissä
*2005 16. keskimatkalla, 12. pitkällä matkalla ja hopeaa viestissä
*2006 10. keskimatkalla, kuudes pitkällä matkalla ja 11. viestissä
*2007 14. pitkällä matkalla ja kuudes viestissä
*2008 pronssia pitkällä matkalla ja hylkäys viestissä
*2009 viides keskimatkalla, hylkäys pitkällä matkalla ja 25. viestissä
*2010 23. keskimatkalla, neljäs pitkällä matkalla ja 8. viestissä
*2011 kuudes keskimatkalla, pronssia pitkällä matkalla ja kultaa viestissä
*2012 viides keskimatkalla ja viestissä
*2014 19. keskimatkalla, 13. pitkällä matkalla ja pronssia viestissä

### EM-kilpailut
*2000 21. pitkällä matkalla
*2002 22. keskimatkalla, 16. pitkällä matkalla ja 9. viestissä
*2004 kuudes viestissä
*2006 20. keskimatkalla, 10. pitkällä matkalla ja hopeaa viestissä
*2008 38. sprintissä, 15. keskimatkalla ja neljäs viestissä
*2012 10. keskimatkalla ja pronssia viestissä

### Avoimet PM-kilpailut
*2001 38. keskimatkalla ja 60. pitkällä matkalla
*2009 18. keskimatkalla, 12. pitkällä matkalla ja neljäs viestissä

### Nuorten MM-kilpailut
*1996 135. keskimatkalla, 21. pitkällä matkalla ja 13. viestissä
*1997 21. pitkällä matkalla ja 14. viestissä
*1998 kuudes keskimatkalla, 10. pitkällä matkalla ja pronssia viestissä
*1999 hopeaa viestissä

### Maailmancup
*1998 122. kokonaispisteissä
*2000 26. kokonaispisteissä
*2002 23. kokonaispisteissä
*2004 57. kokonaispisteissä
*2005 11. kokonaispisteissä
*2006 11. kokonaispisteissä
*2007 kuudes kokonaispisteissä
*2008 16. kokonaispisteissä
*2009 32. kokonaispisteissä
*2010 19. kokonaispisteissä
*2011 34. kokonaispisteissä
*2012 35. kokonaispisteissä

## Lähteet
*François Gononin profiili World of O Runners-sivustolla 

### Viitteet
Honda NSX

**Honda NSX** on Hondan valmistama superauto. Siinä on V6-moottori, jossa on noin 280 hevosvoimaa tehoa. Moottori on sijoitettu kuljettajan taakse, joten auto on keskimoottorinen. NSX:ää valmistettiin vuosina 1990–2005. Auton suunnittelussa olivat mukana muun muassa Ayrton Senna ja Bobby Rahal. NSX oli myös ensimmäinen täysin alumiinikorinen auto. Toisen sukupolven NSX:n valmistus alkoi vuonna 2016.

## Tekniset tiedot

* 3,0 V6 (1990–1996), 3,2 V6 (1997–2005)
* Teho: 256-280 hv
* Massa: 1&nbsp;180–1&nbsp;380 kg
* Huippunopeus: noin 280 km/h
* Kiihtyvyys 0–100 km/h: 5,4–5,7 s

## Toinen sukupolvi

Toisen sukupolven NSX esiteltiin Pohjois-Amerikan markkinoille vuonna 2016 nimellä Acura NSX. Elokuussa 2021 Acura ilmoitti, että vuosi 2022 on viimeinen mallille vähäisestä myynnistä johtuen.

## Lähteet

## Aiheesta muualla
Tuulivoimakapasiteetti eri maissa

**Tuulivoimakapasiteetti eri maissa** kokoaa taulukkotietoja maailman tuulivoimakapasiteetin kehityksestä.

## Tuulivoimakapasiteetti 2002–2008

Tässä taulukossa on esitetty vuoden loppuun mennessä asennettu tuulivoimakapasiteetti (megawatteina) eri maissa vuosille 2002–2008. Tietojen lähde on World Wind Energy Association. Myös Global Wind Energy Councilin ja Euroopan osalta European Wind Energy Associationin sivuilta löytyy eri maiden tilastoja: 2003, 2004, 2005, 2006 ja 2007. Luvut voivat poiketa hieman toisistaan eri lähteissä.

## Tuulivoimakapasiteetti 1996–1998

Tässä taulukossa on esitetty tuulivoimakapasiteetti (megawatteina) eri maissa vuosille 1996–1998.

## Katso myös

* Tuulivoima ja tuulivoima maittain
* Tuulipuisto
* Pientuulivoimala
* Tuuliturbiini
* Luettelo tuulivoimalaitoksien valmistajista 
* Sähköntuotanto
* Uusiutuva energia
* Kestävä kehitys alueittain ja maittain

## Lähteet
Marc Lauenstein

**Marc Lauenstein** (s. 15. syyskuuta 1980) on sveitsiläinen kaksinkertainen suunnistuksen pitkän matkan MM-hopeamitalisti. Hän edustaa suomalaista Vehkalahden Veikot -nimistä suunnistusseuraa ja kotimaassaan CO Chenauta.

Nuorten sarjoissa kilpaillessaan Lauenstein harrasti aktiivisesti hiihtosuunnistusta voittaen myös nuorten maailmanmestaruuden viestissä vuonna 2000. Aikuisten sarjaan siirtyessään hän vaihtoi kuitenkin kesäsuunnistukseen. Hänen arvokisadebyyttinsä on vuodelta 2002 Unkarin EM-kisoista. Jo kolme vuotta myöhemmin Japanin MM-kisoissa 2005 hän juhli MM-hopeaa pitkällä matkalla häviten kultaa voittaneelle venäläiselle Andrei Hramoville kaksi minuuttia. Kisat kruunasi vielä viestipronssi, jossa Lauenstein juoksi toisen osuuden. Vuotta myöhemmin hän voitti jälleen hopeaa mielimatkallaan häviten Jani Lakaselle minuutin.

Launsteinin muita saavutuksia ovat Jukolan viestin kolmas sija vuosina 2005, 2007 ja 2008 Vehkalahden Veikkojen joukkueessa sekä maailmancupin kokonaiskilpailun kahdeksas sija vuonna 2005.

Sveitsiläisen uraa ovat viime vuosina varjostaneet lukuisat loukkaantumiset ja vastoinkäymiset. Esimerkiksi vuoden 2007 Ukrainan MM-kisoissa Lauenstein sairastui juuri ennen pitkän matkan finaalia voitettuaan pari päivää aikaisemmin oman karsintaeränsä. Loukkaantumiset vaivasivat häntä varsinkin valmistautumisessa kauden 2008 arvokisoihin.

## Saavutukset
### MM-kilpailut
*2003 21. pitkällä matkalla ja neljäs viestissä
*2004 20. pitkällä matkalla
*2005 15. sprintissä, hopeaa pitkällä matkalla ja pronssia viestissä
*2006 hopeaa pitkällä matkalla ja neljäs viestissä
*2008 14. sija pitkällä matkalla

### EM-kilpailut
*2002 21. sprintissä ja 11. keskimatkalla
*2004 30. sprintissä ja 32. pitkällä matkalla
*2008 27. keskimatkalla

### Maailmancup
*2002 59. kokonaispisteissä
*2004 19. kokonaispisteissä
*2005 8. kokonaispisteissä
*2006 54. kokonaispisteissä
*2007 17. kokonaispisteissä
*2008 14. kokonaispisteissä

## Lähteet
*Marc Lauensteinin profiili World of O Runners -sivustolla
Filippos Agathokleen poika

**Filippos Agathokleen poika** oli makedonialainen sotilas Aleksanteri Suuren aikana. Lysimakhos oli hänen veljensä. 

Filippos kuului ilmeisesti makedonialaisen jalkaväen valiojoukon hypaspistien kuninkaalliseen osastoon eli *agemaan*. Quintus Curtius Rufus  kertoo Kun Aleksanteri oli sotaretkellä Sogdianassa seurasi Filippos Aleksanterin mukana juosten, vaikka kuningas ratsasti. Lysimakhos tarjosi veljelleen hevosta, mutta tämä kieltäytyi. Seuranneessa taistelussa Filippos taisteli Aleksanterin rinnalla, mutta pyörtyi taistelun aikana ja kuoli Aleksanterin käsiin. 

## Lähteet
*

### Viitteet
Kelho

**Kelho** on kylä Lempäälän kunnassa. Se sijaitsee Valkeakoskentien varrella, noin seitsemän kilometrin päässä Lempäälän kuntakeskuksesta, noin 12 kilometrin päässä Valkeakoskelta ja noin 30 kilometrin päässä Tampereelta. Kelhossa on noin 270 asukasta. 

Alueella sijaitsevat Sotavallan, Innilän ja Kelhon kartanot.

## Kelhon koulu
Kelhon koulussa on esiopetuksessa ja 1–6-luokilla yli 70 oppilasta (oppilasmäärä 2008). Luokkajaot muodostetaan vuosittain kulloisenkin tarpeen mukaan. Tällä hetkellä luokat ovat 0–1, 2–3 ja 4–6. Koulussa on kolme opettajaa sekä kiertävä erityisopettaja.

Koululta noin kahden kilometrin päässä sijaitseva huoltoasema Pirkanhovi on eräänlainen maamerkki, sillä se sijaitsee keskellä koulupiiriä . Kelhon koulupiirin alueeseen kuuluvat Innilä, Sotavalta, Kelho, Sorrinmäki ja Lippo. Koulu on kyläläisille tärkeä paitsi kylän elinvoimaisuuden säilyttämiseksi, myös keskuspaikkana kokoontumisille ja erilaisten tapahtumien järjestämiselle.

## Lähteet

## Aiheesta muualla
* Kelhon kartta
Walter Krupinski

**Walter Krupinski** (11. marraskuuta 1920 &ndash; 7. lokakuuta 2000) oli saksalainen lentäjä-ässä toisessa maailmansodassa.

Krupinski syntyi Domnaussa Itä-Preussissa. Hän kasvoi Braunsbergin kaupungissa. Hän liittyi Luftwaffeen vuonna 1939. Hänen veljensä Paul taas liittyi laivastoon ja sai surmansa Norjan rannikolla 11. marraskuuta 1944. Krupinski osallistui taisteluun Britanniasta ja lensi itärintamalla Jagdgeschwader 52:ssa. Hän saavutti 197 ilmavoittoa 1&nbsp;100 taistelutehtävässä pudotussuhteen ollessa 5.58. Krupinski tunnettiin lempinimellä *Graf Punski*. Hän antoi Erich Hartmannille lempinimen *Bubi*-poika.

Toisessa maailmansodassa hänen sotilasarvonsa oli kapteeni. Krupinski osallistui myös taisteluihin Normandiassa ja Saksassa ja haavoittui 12. elokuuta 1944. Hänet siirrettiin tämän jälkeen Saksaan. Krupinski ansaitsi palveluksistaan I ja II luokan rautaristit ja ritariristin tammenlehvillä. Sodan jälkeen hän palveli Saksan puolustusministeriössä ja lensi ensimmäistä saksalaista suihkuhävittäjää, joka oli rakennettu toisen maailmansodan jälkeen. Hän toimi Saksan ilmavoimien kenraalina, kunnes joutui eroamaan 8. marraskuuta 1976 Rudel-skandaalin takia. Hän kuoli vuonna 2000 Neuenkirchenissä.

## Lähteet
* 

### Viitteet
Günther Lützow

**Günther Lützow** (4. syyskuuta 1912 Kiel – 24. huhtikuuta 1945 Donauwörth) oli saksalainen lentäjä-ässä toisessa maailmansodassa. Hän meni lentäjäkoulutukseen 7. huhtikuuta 1931. Hän otti osaa Espanjan sisällissotaan, jossa saavutti viisi ilmavoittoa. Toisessa maailmansodassa Lützow otti osaa taisteluun Britanniasta ja Ranskasta sekä operaatio Barbarossaan. Länsirintamalla Lützow saavutti 20 ilmavoittoa ja itärintamalla 85. Lützow ansaitsi kultaisen Espanjan ristin ja rautaristin ritariristin palveluksistaan. Lützowin pudotussuhde oli 2.78. Lützow katosi taistelussa Donauwörthin lähettyvillä 24. huhtikuuta 1945, eikä hänen ruumistaan löytynyt.

## Lähteet
*  

### Viitteet
Ignatioksen kirje efesolaisille

**Ignatioksen kirje efesolaisille** (myös *Ignatioksen kirje efesoslaisille*; , ) on Ignatios Antiokialaisen kirjoittama kirje, joka oli nimensä mukaisesti osoitettu Efesoksen kaupungin seurakunnalle. Se luetaan apostolisten isien kirjoituksiin.

## Historia

Ignatios toimi Antiokian piispana Syyriassa 100-luvun alussa. Hänen nimissään on säilynyt 13 kirjettä, joista seitsemän on aitoja. Vähän-Aasian Jooniassa sijainneen Efesoksen kristityille osoitettu kirje on yksi näistä. Ignatios kirjoitti sen Smyrnassa ollessaan vangittuna ja sen vuoksi matkalla Roomaan. Eusebios Kesarealainen mainitsee kirjeen.

Myöhemmin kirje esiintyi osana kahta Ignatioksen nimiin laitettua kirjekokoelmaa, pidempää ja lyhyempää kokoelmaa. Lyhyempi kokoelma sisälsi vain seitsemän aitoa kirjettä, ja pidempi kokoelma näiden lisäksi kuusi epäperäistä kirjettä. Lisäksi kirje tunnetaan lyhyestä kokoelmasta tehdystä syyriankielisestä lyhennelmästä, joka löytyi vuonna 1845.

## Sisältö

Kirjeessä on 21 lukua ja yhteensä 47 jaetta, ja se on näin Ignatioksen kirjeistä pisin. Ignatios kiittää aluksi seurakuntaa siitä, että heidän piispansa Onesimoksen johtama lähetystö oli käynyt tervehtimässä häntä Syyriassa. Kirjeessään hän myös kehottaa seurakuntaa yksimielisyyteen ja toimimaan kaikessa piispan kanssa yhteisymmärryksessä. Lisäksi hän varoittaa harhaopeista ja antaa ohjeita kristillistä elämää varten sekä kehottaa viettämään jumalanpalvelusta. Kirjeen lopussa Ignatios lupaa kirjoittaa uudelleen, ja pyytää esirukousta itselleen ja Syyrian seurakunnalle.

Kirjeen sisältö luvuittain on:

* Alkutervehdys
* Efesoksen kristittyjen rakkaus (luvut 1–2)
* Piispan totteleminen ja ykseyden vaaliminen (2–6)
* Varoitus eksymisestä (7–9)
* Maltillinen suhtautuminen painostukseen sekä Ignatioksen vankeus (10–13)
* Sanat ja teot (14–17)
* Jumalan salaisuudet (18–19)
* Lupaus uudesta kirjeestä, loppukehotukset ja tervehdykset (20–21)

## Lähteet

## Kirjallisuutta
### Suomennokset

* *Ignatioksen kirje efesolaisille*. Teoksessa 
* *Ignatioksen kirje Efesoksen kristityille*. Suomentanut Niko Huttunen. Teoksessa 

### Muita käännöksiä ja tekstilaitoksia

* *Letters of Ignatius*. Teoksessa 

## Aiheesta muualla
### Teksti

* *[https://www.ccel.org/l/lake/fathers/ignatius-ephesians.htm ]*. Christian Classics Etheral Library. 
* *[http://www.earlychristianwritings.com/text/ignatius-ephesians-roberts.html Ignatius to the Ephesians]*. Käännös Roberts-Donaldson. Early Christian Writings. 
* *[http://www.earlychristianwritings.com/text/ignatius-ephesians-lightfoot.html Ignatius to the Ephesians]*. Käännös Lightfoot & Harmer, 1891 . Early Christian Writings. 
* *[http://www.newadvent.org/fathers/0104.htm The Epistle of Ignatius to the Ephesians]*. New Advent. 

### Muuta

* Ignatius of Antioch. Early Christian Writings.
Koei

**Koei** on 1978 perustettu japanilainen pelitalo videopelien kehittämiseen ja julkaisemiseen.

Vuonna 2009 se fuusioitui japanilaisen Tecmon kanssa muodostaen holdingyhtiön Tecmo Koei Holdings.

Yhtiö tunnetaan Suomessa Dynasty Warriors -pelisarjan luojana. Toinen kuuluisa tuoteperhe on historiallinen simulaatiopelisarja joka perustuu  historiallisten tositapahtumien lisäksi kiinalaiseen Sanguo yanyi -romaaniin ("Kolmen kuningaskunnan kertomus").

Yhtiö on kehittänyt Nobunaga's Ambition -strategiapelisarjan, jonka ensimmäinen osa on julkaistu vuonna 1983.

## Lähteet

## Aiheesta muualla

*Koei Ltd. (Europe) website
*Profiili MobyGamesissä
Wolfgang Falck

**Wolfgang Falck** (19. elokuuta 1910 – 13. maaliskuuta 2007) oli saksalainen lentäjä-ässä toisessa maailmansodassa. Häntä on pidetty Saksan yöhävittäjätoiminnan luojana.

## Elämä
Falck syntyi 19. elokuuta 1910 Berliinissä. Hän meni lentäjäkoulutukseen vuonna 1932. Hänen lentäjätovereihinsa koulutuksessa kuuluivat tulevat lentäjä-ässät Hannes Trautloft ja Günther Lützow. Vuonna 1933 Falck siirrettiin upseerikouluun, josta valmistuttuaan hänet ylennettiin luutnantiksi lokakuussa 1934. Vuonna 1936 hänestä tuli lentueenjohtaja ja yliluutnantti. Hän oli Claus von Stauffenbergin hyvä ystävä ja joutui tarkkailuun heinäkuun 20. päivän salaliiton jälkeen.

Falck otti osaa toisessa maailmansodassa ensin Puolan offensiiviin ja sitten Tanskan valtaukseen. Falck saavutti Puolassa Bf 110:llä kolme ilmavoittoa lentäessään Rynnäkköhävittäjärykmentti 76:n I lennostossa (I/ZG 76). . Viimeisen seitsemännen ilmavoittonsa hän saavutti Tanskassa. Sen jälkeen kenraali Albert Kesselring komensi hänen yksikkönsä Saksaan muodostamaan yöhävittäjälentueen. Falckista tuli yöhävittäjärykmentti 1:n  komentaja kesäkuussa 1940 ja saman vuoden lokakuussa hän ansaitsi ritariristin. Heinäkuussa 1943 hänet ylennettiin everstiksi ja siirrettiin ilmavoimien esikuntaan () Berliiniin, jossa hän vastasi Saksan ilmapuolustuksesta. Seuraavaksi hänet sijoitettiin *Jagdfliegerführer Balkaniin* Pancevoon kesäkuussa 1944 ja hänestä tuli ilmavoimien koulutuskeskusten johtaja. Maaliskuussa 1945 hän sai komentoonsa hävittäjiä Reininmaalla. Hän antautui yhdysvaltalaisille Baijerissa 3. toukokuuta 1945.

Sodan jälkeen Falck työskenteli liikemiehenä, maanviljelijänä ja Britannian armeijan siviiliupseerina. Hän myös työskenteli McDonnell Douglasille Yhdysvalloissa. Eläkevuotensa hän vietti Itävallassa. Hän kuoli vuonna 2007.

## Lähteet
*  

### Viitteet
Juan Carlos Moreno

**Juan Carlos Moreno Rodríguez** (s. 19. huhtikuuta 1975, Barcelona, Espanja) on espanjalainen jalkapalloilija. Hän edustaa tällä hetkellä Espanjan pääsarjassa pelaavaa CD Numanciaa. Hän on pelipaikaltaan hyökkäävä keskikenttäpelaaja.

Moreno on FC Barcelonan junioriakatemian kasvatteja. Hän teki ensiesiintymisensä edustusjoukkueessa kaudella 1995-1996. Kauden aikana hän pelasi yhteensä seitsemän ottelua. Seuraavaksi kaudeksi hän palasi Barcelonan juniorijoukkueeseen.

Moreno on edustanut urallaan useita joukkueita Espanjan toiseksi korkeimmalla sarjatasolla. Joukkueita ovat olleet Recreativo de Huelva, Lleida, CF Extremadura ja Terrassa FC. Vuonna 2003 Moreno siirtyi CD Numanciaan. Hän on ollut siirtymisensä jälkeen kiistaton avauskokoonpanon pelaaja.

Kaudeksi 2008-2009 Numancia palasi kolmen kauden tauon jälkeen takaisin Espanjan pääsarjaan. Moreno teki avausmaalin kauden ensimmäisessä vierasottelussa Real Madridia vastaan.

## Aiheesta muualla
*Profiili CD Numancian kotisivustolla
Sofia Milos

**Sofia Milos** (s. 27. syyskuuta 1969) on näyttelijä. Hän syntyi Sveitsin Zürichissä italialaiselle isälle ja kreikkalaiselle äidille. Hänet tunnetaan muun muassa Yelina Salasin roolista televisiosarjassa **. Hän on skientologi. Hän osaa kuutta kieltä: italiaa, saksaa, englantia, ranskaa, kreikkaa ja espanjaa.

Milos on menestynyt myös mallina ja harrastaa muun muassa maalaustaidetta. Hän esitti ensimmäisen roolinsa vuonna 1992.

## Lähteet

## Aiheesta muualla
* 
* Viralliset sivut ,
Drew Hankinson

**Andrew William Hankinson** (s. 22. joulukuuta 1983) on yhdysvaltalainen showpainija, joka paini World Wrestling Entertainmentissä. Hänet tunnetaan paremmin nimellä **Luke Gallows**. Hän oli CM Punkin Tag Team-pari. Gallows tunnettiin aiemmin nimellä Festus sekä Imposter Kanena ja Freakin' Deaconina. WWE erotti hänet marraskuussa 2010. Hankinson palasi WWE:hen  vuonna 2022 ja painii tällä hetkellä **The O.C.** nimisessä ryhmässä.

## Tietoja
*Pituus: 201&nbsp;cm
*Paino: 132&nbsp;kg
*Lopetusliike: Gallows Pole

## Lähteet

## Aiheesta muualla

* WWE Profiili
Hannes Trautloft

**Johannes ”Hannes” Trautloft** (3. maaliskuuta 1912 – 11. tammikuuta 1995) oli saksalainen lentäjä-ässä toisessa maailmansodassa. Hän lensi 560 taistelutehtävää ja saavutti 58 ilmavoittoa. Hän lensi Luftwaffen  hävittäjälentorykmentti JG 54:ssä.

Trautloft syntyi Großobringenissa. Hän meni ensin siviililentäjäkoulutukseen ja liittyi Reichswehriin vuonna 1932. Hänen opiskelutovereitaan olivat lentäjä-ässät Wolfgang Falck ja Günther Lützow. Ennen natsien valtaannousua Trautloft opiskeli lentämistä Neuvostoliitossa ja otti myöhemmin osaa Espanjan sisällissotaan.

Toisessa maailmansodassa Trautloft otti osaa Puolan offensiiviin ja yleni kapteeniksi. Ranskan ja Britannian ilmataisteluissa hän saavutti kymmenen ilmavoittoa. Hänestä tuli JG 54:n päällikkö 25. elokuuta 1940. Eräs hänen ensimmäisiä tekojaan päällikön asemassa oli yhteisen tunnuksen, vihreän sydämen, nimeäminen yksikölle. 25. elokuuta 1941 hänet ylennettiin majuriksi.

JG 54:n mukana Trautloft lensi Englannin kanaalin yllä yli 120 taistelutehtävää. Hän otti osaa operaatio Barbarossaan, jossa hänen voittonsa nousivat 58:aan. Hän ansaitsi palveluksistaan ritariristin. Loppuvuodesta 1944 toimiessaan ilmavoimien tarkastajana Trautloft pelasti teloitukselta 166 liittoutuneiden lentäjää järjestämällä arvovallallaan näiden siirron SS:n hallinnoimalta Buchenwaldin keskitysleiriltä parempiin oloihin tavalliselle Luftwaffen sotavankileirille. Tammikuussa 1945 Trautloft osallistui Luftwaffen komentajana toimineen valtakunnanmarsalkka Hermann Göringin syrjäyttämistä vaatineeseen harvinaislaatuiseen kapinaan ja siirrettiin rangaistuksena alempiin tehtäviin kouluttajaksi Strasbourgiin, jossa hänen sotansa päättyi arvoltaan everstinä.

Toisen maailmansodan jälkeen hän liittyi Bundeswehrin palvelukseen vuonna 1957, yleten ensin prikaatinkenraaliksi ja sitten kenraaliluutnantiksi. Hän kuoli vuonna 1995 Bad Wiesseessä.

## Lähteet
* 
* 

### Viitteet
Reisi

**Reisi** on alaraajan osa lonkkanivelen ja polvinivelen välillä. Sen tukirankana on reisiluu. Reiden lihakset ovat järjestyneet anterioriseen, mediaaliseen ja posterioriseen lihasaitioon.

## Lihakset

Anteriorisessa lihasaitiossa ovat räätälinlihas (*musculus sartorius*), nelipäisen reisilihaksen (*m. quadriceps femoris*) muodostavat neljä lihasta sekä lannesuoliluulihaksen (*m. iliopsoas*) muodostavat kaksi–kolme lihasta. Anteriorisen lihasaition lihakset ovat lonkan koukistajia tai polven ojentajia.

Mediaalisen lihasaition lihaksia ovat reiden pitkä, lyhyt ja iso lähentäjälihas (*m. adductor longus, adductor brevis &amp; adductor magnus*). Myös hoikkalihas (*m. gracilis*), harjannelihas (*m. pectineus*) sekä ulompi peittäjälihas (*m. obturatorius externus*) ovat mediaalisessa aitiossa. Ensin mainitut lähentäjälihakset nimensä mukaan lähentävät (adduktoivat) reittä lonkkanivelen suhteen.

Posteriorisen aition lihaksia ovat kaksipäinen reisilihas (*m. biceps femoris*), puolijänteinen lihas (*m. semitendinosus*) sekä puolikalvoinen lihas (*m. semimembranosus*). Ne ovat muun muassa polven koukistajia ja lonkan ojentajia.

## Lähteet

*
Sofia Arvidsson

**Lena Sofia Alexandra Arvidsson** (s. 16. helmikuuta 1984 Halmstad) on ruotsalainen tennispelaaja. Hän aloitti lajin kahdeksanvuotiaana ja on ollut ammattilaisena vuodesta 1999 lähtien. Hän on yltänyt maailmanlistalla korkeimmillaan kaksinpelaajana 29. ja nelinpelaajana 67. sijalle. Hän on pelannut Ruotsin Fed Cup -joukkueessa ja kilpaillut myös Pekingin olympialaisissa 2008.

## Lähteet
* 
### Viitteet
Sveitsin 1. Liga

**SRL** on Sveitsin jääkiekon kolmanneksi korkein sarjataso National Leaguen ja Swiss Leaguen jälkeen. Sarjan nimi kaudella 2017-2018 on sponsorin mukaan nimetty MySports League. Liigassa pelaa 12 joukkuetta. 

## Joukkueet kaudella 2022-2023

## Katso myös
*Nationalliga A - Sveitsin korkein sarjataso
*Nationalliga B - Sveitsin toiseksi korkein sarjataso
Elizabeth Reaser

**Elizabeth Ann Reaser** (s. 15. kesäkuuta 1975 Bloomfield, Michigan) on yhdysvaltalainen näyttelijä. Hänet tunnetaan esimerkiksi televisiosarjasta *[[Greyn anatomia]]* ja vuoden 2008 elokuvasta *[[Twilight – Houkutus]]*.

## Nuoruus ja yksityiselämä
Reaser syntyi Bloomfieldissä, Michiganissa Karen Davidsonille ja John Reaserille. Reaserin isäpuoli William Davidson oli miljardööri liikemies, ja Reaserin äidistä Karenista tuli Detroit Pistonsin omistaja Reaserin isäpuolen kuoltua vuonna 2009. Nuoruudessaan Reaser kävi Birmingham Seaholm High Schoolia ja valmistui Avondale High Schoolista vuonna 1993. Myöhemmin hän kävi Juilliard Schoolia. Reaser on kasvissyöjä.

## Ura
Reaser tunnetaan muun muassa roolistaan vampyyri Esme Cullenina Stephenie Meyerin kirjasarjaan perustuvissa elokuvissa *[[Twilight – Houkutus]]* (2008), *[[Twilight – Uusikuu]]* (2009), *[[Twilight – Epäilys]]* (2010) ja *[[Twilight – Aamunkoi]]* (2011–2012). Hän on esiintynyt myös televisiosarjassa *[[Greyn anatomia]]*, jossa hän vieraili muistinsa menettäneen ja raskaana olevan potilaan Avan roolissa yhteensä 17 jakson verran vuosina 2007–2008. Hän sai Emmy-ehdokkuuden roolistaan *Greyn anatomiassa*. Vuonna 2008 Reaser esitti pääosaa draamasarjassa *[[Ex List]]*, joka kuitenkin lopetettiin vain neljän esitetyn jakson jälkeen huonon vastaanoton takia.

## Filmografia
### Elokuvat

### Televisio

### Teatteriroolit

## Palkinnot ja ehdokkuudet

## Lähteet

## Aiheesta muualla
J20 Nationell

**J20 Nationell** (vuoteen 2020 asti *J20 SuperElit*) on ruotsalainen junioreiden jääkiekkosarja. Se on Ruotsin korkein sarjataso juniorijääkiekossa. Liigaan osallistuu 20 joukkuetta jotka on lajiteltu kahteen ryhmään. *Norra* ja *Södra*. J20 Superelitin voittaja saa palkinnoksi Anton Cupin.

## Joukkueet 2019-2020

## Katso myös
* Elitserien (jääkiekko)

## Aiheesta muualla
* Official statistics
Surupuku (kappale)

__NOTOC__
**Surupuku** (ra064) on Timo Rautiainen & Trio Niskalaukauksen kappale ja ensimmäinen single vuonna 2002 ilmestyneeltä Rajaportti-albumilta. Kappale päätyi Radiomafian valtakunnalliseen voimasoittoon ja single nousi suoraan Suomen virallisen listan ykköseksi. Timo Rautiainen & Trio Niskalaukaus sai Surupuvulla vuoden 2002 Emma-gaalassa Emma-patsaan kategoriasta "Vuoden biisi". Surupukua voidaankin pitää yhtyeen "läpimurtosinglenä", jolla Timo Rautiainen & Trio Niskalaukaus nousi lopullisesti suuren yleisön tietoisuuteen.

Kappaleen on säveltänyt Timo Rautiainen, sanoittanut Jarkko Martikainen ja sovittanut Timo Rautiainen & Trio Niskalaukaus yhdessä Jarkko Martikaisen kanssa. Singlen bonusraitana on Niskalaukauksen versio alun perin Vesa-Matti Loirin esittämästä, Eino Leinon runoon perustuvasta kappaleesta ”Tulkaa kotiin”.

## Kappaleet
# 
# 

## Kokoonpano
* Timo Rautiainen – laulu, kitara
* Jarkko Petosalmi – kitara
* Seppo Pohjolainen – rummut, taustalaulu
* Nils Ursin – basso, kosketinsoittimet

+

* Tuomo Valtonen – äänittäjä

## Lähteet

## Aiheesta muualla
* Surupuku discogs.com -sivustolla
Eemeli Parras

**Eemeli Parras**, oikea nimi **Johan Emil Partainen**, myöhemmin *Partanen* (18. helmikuuta 1884 Helsinki – 23. tammikuuta 1939 Kotlas) oli suomalaissyntyinen Yhdysvalloissa ja myöhemmin Neuvostoliitossa asunut toimittaja ja kirjailija.

## Elämä
Parraksen ajurina toiminut isä kuoli hänen ollessaan 2-vuotias. Parras kävi kansakoulun Mäntsälässä ja teki sitten erilaisia sekatöitä kunnes tuli 1901 Helsinkiin viilarin oppiin. Työnsaanti oli kuitenkin vaikeaa ja vuonna 1902 Parras lähti siirtolaiseksi Pohjois-Amerikkaan. Hän oli mukana kirjailija Matti Kurikan Sointula-hankkeessa Kanadassa mutta sen romahdettua Parras joutui hankkimaan elantonsa kuparikaivoksen työmiehenä. 

Parras palasi 1907 Suomeen ja toimi jonkin aikaa muun muassa Lahdessa ilmestyneen *[[Raivaaja (Lahti)|Raivaaja]]*-lehden toimittajana. Hän palasi kuitenkin Yhdysvaltoihin 1910. Parras toimi nyt työväenjärjestöjen luennoitsijana, oli toimittajana useissa amerikansuomalaisissa työväenlehdissä (*[[Työmies (Yhdysvallat)|Työmies]]*, *[[Raivaaja (amerikansuomalainen lehti)|Raivaaja]]*) ja osallistui ammattiyhdistys- ja puoluetoimintaan. Hän julkaisi näihin aikoihin myös ensimmäisen runokokoelmansa *Pohjalta*. Ensimmäisen maailmansodan vuosina Parras joutui viranomaisten pidättämäksi sodanvastaisen toimintansa vuoksi. Hän johti myös 1914–1915 käytyä kaivosmiesten lakkoa.

Vuonna 1919 Parras liittyi vastaperustettuun Amerikan kommunistiseen puolueeseen. Hän jatkoi toimittajantyötä Astoriassa Oregonissa ilmestyneessä *[[Toveri (yhdysvaltalainen lehti)|Toveri]]*-lehdessä ja toimi puolueen agitaattorina. Vuonna 1932 Parras karkotettiin Yhdysvalloista poliittisen toimintansa takia ja hän muutti Neuvostoliittoon asettuen asumaan Petroskoihin. Parras työskenteli kustannusliike Kirjassa kaunokirjallisuuden toimittajana ja hän pääsi 1934 Neuvostoliiton kirjailijaliiton jäseneksi. 

Parras toimi aktiivisesti Karjalan kirjailijaliiton yhteydessä toimineessa Suomen Kommunistisen Puolueen tukiryhmässä.

Parras joutui Stalinin puhdistusten uhriksi ja kuoli pakkotyöleirillä Arkangelin alueella vuonna 1939.

## Yksityiselämä
Parraksen puoliso oli näyttelijä Anna Talma, jonka kanssa hän avioitui vuonna 1910. 

## Teoksia
* *Villit vuoret*, näytelmä.
* *Jymyvaaralaiset*, romaani.
* *Jättiläisvaltimo sykkii*, näytelmä.
* *Maura*, karjalaisaiheinen romaani.  1937 (vain katkelma siitä julkaistiin)

## Lähteet

* 
* Urho Ruhanen: Eemeli Parras - piirteitä kirjailijakuvaan. Punalippu 7/1978 (Archive.org)
### Viitteet
Mikko Kärkkäinen

**Mikko Kärkkäinen** (s. 1980) on suomalainen mailapelaaja. Hän on voittanut viisi kertaa racketlonin maailmanmestaruuden.

Kärkkäinen ryhtyi pelaamaan tennistä 8-vuotiaana ja pöytätennistä 10-vuotiaana. Sulkapallo tuli hänen ohjelmaansa 1999 ja squash pari vuotta myöhemmin. Racketloniin hän siirtyi tennisvalmentajansa Ari Suikkasen neuvosta; tämä oli mailapelien neliottelun pioneereja Suomessa ja voitti kahdesti SM-kultaa.

Suomalaiselle Mikko Kärkkäinen on hävinnyt racketlonissa viimeksi 2001. Tuoreimman maailmanmestaruutensa hän saavutti joulukuussa 2008 Rotterdamissa, jossa hän voitti ruotsalaisen Magnus Eliassonin.

Koulutukseltaan Kärkkäinen on diplomi-insinööri.

## Lähteet
Purokerttuli

**Purokerttuli** (*Parkesia motacilla*) on Yhdysvalloissa tavattava kerttuleiden heimoon kuuluva varpuslintu.

## Tuntomerkit
Kooltaan purokerttuli on noin 14&nbsp;cm pitkä. Ulkonäöltään laji on rastasmainen. Purokerttulin selkä on väriltään ruskea, vatsa valkoinen ruskein pystyviiruin. Päässä on valkoinen silmäkulmajuova. Purokerttulin nokka on tumma ja ohut. Koivet ovat väriltään vaaleanpunaiset. Sukupuolet eivät eroa toisistaan ulkonäön perusteella. Nuoret yksilöt muistuttavat aikuisia lintuja, mutta eroavat tietyiltä höyhenpuvun yksityiskohdiltaan. Purokerttuli muistuttaa rantakerttulia (*Seiurus noveboracensis*), mutta on tätä suurikokoisempi ja vatsastaan ja sivuiltaan valkeampi. Maassa kävellessään lintu keikuttaa jatkuvasti pyrstöään.

## Elinympäristö
Lajia tavataan pesimäaikoina Minnesotan, Mainen, Texasin ja Floridan osavaltioissa. Talveksi laji muuttaa Meksikoon, Etelä-Amerikan pohjoisosiin ja Karibialle. Purokerttulit elävät pääasiassa lehtimetsissä nopeasti virtaavien sorapohjaisten purojen lähettyvillä. Harvemmin lajia tavataan sypressejä kasvavilla suomailla. Talvehtimisalueilla lajia voidaan tavata myös puutarhoissa, jos lähistöllä on vettä.

Purokerttulipopulaation kanta on vakaa, mutta huomattavasti pienempi kuin aikaisemmin. Tämä johtuu pääasiassa elinympäristön vähenemisestä.

## Elintavat
Koiraspurokerttulit aloittavat laulunsa varhain saapuessaan pesimispaikoille. Kamppailut reviireistä ja parhaista lisääntymispaikoista voivat olla rajujakin. Pesän rakentaminen aloitetaan lehtien puhkeamisen aikaan. Suosittuja pesäpaikkoja ovat kaatuneiden puiden kolot ja halkeamat. Pesä sijaitsee usein purojen läheisyydessä. Pesä rakennetaan mudasta, lehdistä ja kasvinosista. Naaras munii yleensä noin viisi munaa, jotka ovat kermanvalkeita punaruskein pilkuin.

Ravintonaan laji käyttää pääasiassa hyönteisiä, joita se pyydystää niin vedestä kuin ilmastakin. Lisäksi laji voi syödä nilviäisiä ja pieniä kaloja.

## Lähteet
Allomorfi

**Allomorfilla** tarkoitetaan kielitieteessä saman morfeemin muunnelmia. Esimerkiksi suomen kielessä sisäsijamuoto inessiivillä on kaksi allomorfia, jotka ovat täydennysjakaumassa. Takavokaaliset sanat saavat päätteen -ssa ja etuvokaaliset päätteen -ssä.
Williams FW31

**Williams FW31** on Formula 1 -auto, jota Williams -talli käytti kaudella 2009. Auto julkistettiin 19. tammikuuta 2009. Väritykseltään auto oli tummansininen ja elektroniikkayhtiö Philips toimi pääsponsorina.

FW31-autossa oli edeltäjäänsä, FW30:een verrattuna kapeampi takasiipi ja leveämpi etusiipi. Autossa käytettiin lisäksi sliksi-renkaita eli sileitä renkaita. Nämä muutokset johtuivat lähinnä FIA:n sääntömuutoksista.

Autolla kilpailivat Nico Rosberg ja Kazuki Nakajima.

## Formula 1 -tulokset

## Saavutukset

## Lähteet

## Aiheesta muualla
Täydennysjakauma

**Täydennysjakaumalla** eli **komplementaarisella distribuutiolla** tarkoitetaan kielitieteessä sitä, että morfeemin muunnelmat eli allomorfit ovat ainoat mahdolliset kyseisessä tilanteessa. Esimerkiksi ablatiivissa allomorfit ovat täydennysjakaumassa, koska takavokaaliin loppuvat sanat saavat päätteen -lta ja etuvokaaleihin loppuvat päätteen -ltä. Ne ovat siis ainoat mahdolliset allomorfit.

## Lähteet
*
Vaarallisilla vesillä

**Vaarallisilla vesillä** (myös nimellä ***Hengenvaarallinen saalis***) on yhdysvaltalainen televisiodokumenttisarja. Sarjaa esitetään Discovery Channel -kanavalla. Se kertoo tapahtumista ravustusaluksilla, jotka pyytävät kuningasrapuja ja lumitaskurapuja Beringinmerellä Alaskassa. Sarjan nimi johtuu suuresta vammautumisen tai kuoleman riskistä, joka uhkaa laivojen miehistöjä.

## Formaatti
Sarjassa seurataan kahdeksasta kymmeneen ravustusalusta ja niiden miehistöjä ravustuskausien läpi. Lokakuussa laivat pyytävät kuningasrapua ja tammikuussa lumitaskurapua. Sarjassa painotetaan ammatin vaarallisuutta miehistöille &ndash; myös Discovery Channelin kuvausryhmät joutuvat vaaraan kuvatessaan laivojen kansilla.

Sarjassa esiintyvät näkyvästi miehistöjen lisäksi laivojen kapteenit, joiden suhteita miehistöön ja muiden laivojen kapteeneihin korostetaan. Usein laivoilla on mukana "märkäkorvia" (), joiden edesottamuksia haastavassa työympäristössä seurataan. Tavallisiin teemoihin kuuluu myös perhesiteet (esimerkiksi Hansenin veljekset *Northwesternillä*, tai Phil Harris ja hänen kaksi poikaansa *[[Cornelia Marie]]lla*) ja märkäkorvien loppuunpalaminen Beringinmerellä.

Koska kuningasravustus Alaskassa on yksi maailman vaarallisimmista ammateista, Yhdysvaltain rannikkovartioston pelastushelikopteri ja -henkilöstö ovat usein esillä sarjassa. He tyypillisesti pelastavat veden varaan joutuneita miehistönjäseniä ja evakuoivat sairastuneita ravustajia laivoilta. Discovery Channelin kuvaaja on myös mukana rannikkovartioston tehtävissä.

Sarjan tunnusmusiikkina on "Wanted Dead or Alive" Bon Jovin esittämänä.

Sarjaa juontaa Pohjois-Amerikassa Mike Rowe ja Euroopassa Bill Petrie. 

## Alukset
Sarjaa kuvataan useissa eri laivoissa, joista osa vaihtuu tuotantokausien välissä.

1 Sarjan 1. tuotantokaudella 15. tammikuuta 2005 *Big Valley* upposi. Viisi kuudesta miehistön jäsenestä kuoli; kolmea ei löydetty koskaan. Cache Seel oli ainoa pelastunut. Sarjassa nähdään materiaalia etsinnöistä, joihin aluksen *Maverick* ja *Cornelia Marie* osallistuivat kuvaajineen.

2 Phil Harris kuoli 9.2.2010 kallonsisäiseen verenvuotoon. (Lähde: englanninkielinen wikisivu: http://en.wikipedia.org/wiki/Phil_Harris_%28fisherman%29)

3 Blake Painter löydettiin kotoaan kuolleena toukokuussa 2018.http://mesta.net/38-vuotias-vaarallisilla-vesilla-tahti-loytyi-kuolleena-kotoaan/

4 Eric Nyhammer, *Rollon* kapteeni, työskenteli vanhempana kansimiehenä *North Americanilla* 4. tuotantokauden kuningasrapukaudella.

## Palkinnot
Sarja sai neljä *Primetime Emmy* -ehdokkuutta vuonna 2007. Sarja sai ehdokkuuden kategoriassa Paras tosi-tv-ohjelma; 3. tuotantokauden jakso *The Unforgiving Sea* sai kolme ehdokkuutta.

## Aiheesta muualla
* Deadliest Catch -sarja Discovery+:n verkkosivuilla
Hämeenkyrön Urheiluautoilijat

**Häm-UA** (Hämeenkyrön urheiluautoilijat) on suomalainen autourheiluseura Hämeenkyröstä. HämUA:n erityistoimintaa ovat ralli, rallicross ja jokamiesluokka. Tunnetuimpia seuran kannattajia ovat mm. Jari Lamminsivu ja Aki Karttunen.
Häm-UA:lla on myös nuorisotiimi, jonka toimintana on pääasiassa karting.

## Aiheesta muualla

*Hämeenkyrön Urheiluautoilijoiden kotisivut
Tony Thompson (nyrkkeilijä)

**Tony Thompson** (s. 18. lokakuuta 1971 Washington) on yhdysvaltalainen raskaansarjan nyrkkeilijä. Thompson debytoi vuonna 2000 otellen viidesti. Thompson voitti otteluista neljä mutta hävisi viidennessä itseään hieman kokeneemmalle Eric Kirklandille tuomariäänin nelieräisessä kamppailussa. 

Tappiosta toivuttuaan Thompson jatkoi uraansa. Vastustajien taso koheni hitaasti ja vuonna 2006 sitkeä työ palkittiin tasokkaammilla otteluilla. Vuonna 2006 Thompson voitti kaikin tuomariäänin Dominick Guinnin täydet erät kestäneessä kamppailussa. Vuonna 2007 Thompson voitti kaikin tuomariäänin Timor Ibragimovin ja tyrmäsi WBO-liiton haastajaottelussa Luan Krasniqin. Tämän jälkeen Thompson raivasi tieltään heikon Cliff Couserin pitäen tämän jälkeen lähes vuoden ottelutauon. Vuonna 2008 Thompson pääsi WBO-liiton titteliotteluun ukrainalaista Volodymyr Klytškoa vastaan. Thompson hallitsi ottelun alkua ja sai kokoisensa Klytškon ajoittain pahoihin vaikeuksiin mutta romahti henkisesti ottelun edetessä pidemmälle ja tuli tyrmätyksi näyttävästi 11. erässä. 

## Lähteet

## Aiheesta muualla
*boxrec.com
2. Bundesliga (jääkiekko)

**2. Bundesliga** oli Saksan jääkiekon toiseksi korkein sarjataso vuosina 1973–2013. Sarja toimi Deutscher Eishockey-Bundin (DEB) alaisuudessa. 2. Bundesligan viimeikseksi kaudeksi jäi kausi 2012–2013, jolloin siinä pelasi 13 joukkuetta. Seuraavana vuonna uusi sarja DEL 2 korvasi 2. Bundesligan

## Joukkueet 2012–2013

## Mestarit

 

## Sijoitukset 2. Bundesligassa 1999-2008

## Lähteet
* Hockey Archives - International ice hockey website with tables and results (in French)
* Official website of the ''ESBG'' for the ''2nd Bundesliga'' and ''Oberliga''
Vallankumous (albumi)

**Vallankumous** on Kari Peitsamon ja Ankkulin kuudes ja Peitsamon yhdeksäs albumi vuodelta 1981. Albumi on Ankkuli-yhtyeen viimeinen uutta materiaalia sisältävä julkaisu. Levy oli myös Peitsamon viimeinen levytys Johanna-levymerkille ennen siirtymistään Poko Rekordsille. Levyn kannessa on Peitsamon lukioaikainen luokkakuva, jossa on ainoastaan luokan pojat. Peitsamon vieressä, eturivissä keskellä, on kuvataiteilija Osmo Rauhala. 

Rocket Records julkaisi levyn yhteispainoksena Ankkulin edellisen Greatest Hits -albumin kanssa maaliskuussa 2015. 

## Kappaleet
### A-puoli
# 
# 
# 
# 
# 
# 
# 
# 
# 
### B-puoli
# 
# 
# 

Kaikki sävellykset ja sanoitukset Kari Peitsamo

## Kari Peitsamo ja Ankkuli
* Kari Peitsamo: laulu ja kitara
* Yrjö Majamaa: rummut
* Harri Siirtola: basso

## Lähteet
Sophia Myles

**Sophia Myles** (s. 18. maaliskuuta 1980) on brittiläinen näyttelijä. Hän on esiintynyt muun muassa elokuvissa *[[From Hell]]* (2001), *[[Varjojen valtakunta]]* (2003), *[[Myrskylinnut (elokuva)|Myrskylinnut]]* (2004), *[[Tristan & Isolde]]* (2006), *[[Art School Confidential]]* (2006) ja *[[Hallam Foe]]* (2007). Lisäksi hänet tunnetaan esimerkiksi Beth Turnerin roolista televisiosarjassa *[[Moonlight]]* ja Beth Baileyn roolista televisiosarjassa *[[Erikoisjoukkue]]*. 

Myles syntyi Lontoossa papin tyttäreksi. Hänellä on sukujuuria Walesissa ja Venäjällä. Myles harkitsi filosofian opiskelua Cambridgen yliopistossa, mutta päätyi sen sijaan näyttelijäksi. 16-vuotiaana hän sai roolin lady Jane Greynä televisioelokuvassa *The Prince and the Pauper* käsikirjoittaja Julian Fellowesin nähtyä hänet koulunäytelmässä. Sen jälkeen hän esiintyi useissa erilaisissa brittituotannoissa, kuten Madame de Pompadourina *[[Doctor Who]]ssa* vuonna 2006.

Mylesin läpimurtoroolina ainakin kriitikoiden näkökulmasta voidaan pitää naispääosaa vuoden 2007 elokuvassa *[[Hallam Foe]]*, josta hän sai parhaan naisnäyttelijän British Independent Film Awards -palkinnon. Vanity Fair -lehti ennakoi hänen olevan ”seuraava iso juttu” jo vuoden 2004 *[[Myrskylinnut (elokuva)|Myrskylintujen]]* alla – ennen kuin elokuva paljastui flopiksi. Vuosina 2007–2008 Myles esiintyi yhdysvaltalaisen *[[Moonlight]]*-televisiosarjan naispääosassa. Sen päätyttyä hän piti taukoa näyttelemisestä ja kierteli vuoden verran reppumatkailijana Kaakkois-Aasiassa. Vuonna 2010 Myles esiintyi jälleen televisiossa brittiläisen *[[Erikoisjoukkue]]*-sarjan yhdeksännellä tuotantokaudella. Vuonna 2013 hän sai sivuosan Michael Bayn elokuvasta *[[Transformers – Tuhon aikakausi]]* (2014).

## Lähteet

## Aiheesta muualla

*
Hunting Season

__NOTOC__
**Hunting Season** on Damn Seagullsin kolmas studioalbumi, joka julkaistiin 28. tammikuuta 2009. Albumi debytoi Suomen virallisen listan sijalla 25.

Kappaleesta ”Libertine” kuvattiin musiikkivideo.

## Kappaleet
# 
# 
# 
# 
# 
# 
# 
# 
# 
# 

## Kokoonpano
* Jami Auvinen – laulu, kitara
* Lauri Eloranta – laulu, kitara
* Niko Kangas – tenorisaksofoni, laulu
* Olli Noroviita – basso
* Jani Liuhanen – koskettimet

## Arvostelut
* Dome.fi: 
* Imperiumi.net: 8+/10
* Soundi: 

## Lähteet
Oberliga (jääkiekko)

**Oberliga** on Saksan jääkiekon kolmanneksi korkein sarjataso. Liiga on jaettu pohjoiseen ja eteläiseen lohkoon.

## Oberliga Etelä

## Oberliga Pohjoinen

## Katso myös
* *[[Deutsche Eishockey-Liga|DEL]]*
* *[[DEL2]]*

## Lähteet
* Hockey Archives - International ice hockey website with tables and results 
* Official website of the ''ESBG'' for the ''2nd Bundesliga'' and ''Oberliga'' 

## Aiheesta muualla
* The ''Oberliga'' at Eishockey-Magazin
* The ''Oberliga'' at Hockeyweb.de
Eleanor Garatti

**Eleanor A. Garatti** (myöh. **Saville**, ) oli yhdysvaltalainen uimari ja olympiavoittaja. Hän voitti olympiakultaa Amsterdamin kesäolympialaisissa 4×100 metrin vapaauintiviestissä ja saman matkan neljä vuotta myöhemmin Los Angelesissa. Hän voitti myös 100 metrin vapaauinnin hopeaa Amsterdamissa ja pronssia Los Angelesissa. Garatti edusti Western Women's Clubia.

## Lähteet
New Zealand Ice Hockey League

**NZIHL** on Uuden-Seelannin korkein sarjataso jääkiekossa. Liiga on perustettu 2005. Liigassa pelaa 6 joukkuetta.

## Joukkueet 2023
* Auckland Mako
* Botany Swarm
* Canterbury Red Devils
* Phoenix Thunder
* Skycity Stampede
* West Auckland Admirals

## Mestarit

## Katso myös
*Uuden-Seelannin jääkiekkomaajoukkue
*Australian Ice Hockey League

## Aiheesta muualla
*NZ Ice Hockey Federation
*Southern Stampede
*Dunedin Thunder 
*Canterbury Red Devils
Epäviralliset painin Euroopan-mestaruuskilpailut 1898

**Epäviralliset [[painin Euroopan-mestaruuskilpailut]] 1898** järjestettiin Wienissä, Itävalta-Unkarissa elokuun alussa. Kisat olivat kaikkien aikojen ensimmäiset, vaikkakin epäviralliset, painin EM-kilpailut. Kisoissa painittiin kreikkalais-roomalaisessa painissa yhdessä sarjassa ilman erillisiä painoluokkia.

## Mitalistit
### Kreikkalais-roomalainen paini

## Mitalitaulukko

## Lähteet
*FILA:n tietokanta
KTM 990 Super Duke

**KTM 990 Super Duke** on KTM:n valmistama nakupyörä-tyylinen moottoripyörä, jossa on kaksisylinterinen V-moottori. Malli esiteltiin vuonna 2005. Mallista on myös urheilullisempi versio 990 Super Duke R. 

990 Super Duken moottori on kehitelty vuonna 2003 esitellystä LC8-moottorista, joka esiteltiin KTM 950 Adventuren yhteydessä. Moottorin alkuperäinen iskutilavuus on 942 cm³, josta on tehty 999 kuutioinen porausta ja iskua kasvattamalla. Sylintereiden välinen kulma on 75°. Polttoaineen syöttönä on Keihinin valmistama epäsuora suihkutusjärjestelmä.

Pyörässä on teräksinen putkirunko, ja takarunko sekä takahaarukka ovat alumiinia. Siinä on Brembon valmistamat jarrut, jotka pysäyttävät pyörän sadan kilometrin tuntinopeudesta vajaassa 37 metrissä. Etuhaarukka on mallia USD (**U**p **S**ide **D**own).

## Teknisiä tietoja
* Moottorin tyyppi - Kaksisylinterinen, nelitahtinen 75° V-moottori, DOHC, nestejäähdytys
* Iskutilavuus - 999 cm³
* Poraus/isku - 101,0/62,4 mm
* Puristussuhde - 11,5:1
* Huipputeho - 120 hv / 9000 rpm
* Huippuvääntö - 100 Nm / 7000 rpm
* Vaihteisto - 6-portainen
* Kytkin - Märkä monilevykytkin
* Toisioveto - Ketju
* Etujarru - Kaksi 320 mm levyjarrua, 4-mäntäpuristimet
* Takajarru - 240 mm levyjarru
* Eturengas, vanne - 120/70 × 17, 3,5"
* Takarengas, vanne - 180/55 × 17, 5,5"
* Kuivapaino - 179 kg
* Polttoainesäiliö - 15 l

## Lähteet
*
Uurasjärvi (Ikaalinen)

**Uurasjärvi**  on Pirkanmaalla Ikaalisissa Uurasjärvellä, Jämijärven rajan tuntumassa, sijaitseva järvi, joka kuuluu Kokemäenjoen vesistössä Ikaalisten reitin valuma-alueen Kyrösjärven alueeseen. Uurasjärvi on osa Mylly-Kartun joen valuma-aluetta.

## Maantietoa
Järvi on 900 metriä pitkä, 250 metriä leveä ja sen pinta-ala on 11,6 hehtaaria. Se sijaitsee Uurasjärven kylän peltoaukean keskellä ja on monien maatilojen ympäröimä. Siihen laskee kaksi pelto-ojaa, joista pitempi tuo luoteesta soiden ja turvetuotantoalueiden vettä Lauttalammilta saakka. Järven 13 kilometriä pitkä laskuoja lähtee sen itäpäästä ja alkaa Noro-ojan nimellä mutkitella itään päin ja jatkaa Mylly-Kartun jokena alajuoksulla. Se laskee lopulta Kyrösjärven Uuraslahteen. Järvi on paikoin soistumassa umpeen, mutta ruoppaustoiminnan ansiosta avovettä on vielä runsaasti. Läheisiä maatiloja lukuun ottamatta, rantojen läheisyyteen ei ole rakennettu mitään. Rantaan ei johda yhtään tietä.

## Historiaa
Uurasjärveen liittyviä asiakirjoja on useaan eri otteeseen aloitetuista järvenkuivatushankkeista. Ensimmäiset hakemukset järvenlaskusta jättivät vuonna 1817 sekä toimitusmaanmittari C.P. Hornberg ja talollinen Jöran Jöransson Uurasjärvi. Toinen kuivatushanke käynnistyi vuonna 1835, kun majuri Gustaf Grönhagen haki järvenlaskulupaa. Päätös siitä annettiin vuonna 1838. Hän uusi hakemuksensa vuonna 1840. Myöhemmin kuivatushanke käynnistyi kolmannen kerran. Vuonna 1877 Matts Mattsson Uurasjärvi haki järvenlaskulle lupaa, josta annettiin päätös jo samana vuonna. Vuonna 1881 suoritettiin järvenlaskun katselmus, joka päättyi vuonna 1883.

Kun tarkastelee järveä Ikaalisten pitäjänkartasta, huomaa Jämijärven ja Ikaalisten välisen rajan kääntyvän "Urasjärven" rannasta. Ranta on nykykartoissa noin 100 metriä irti rajasta. Järven ympärillä olevat niityt ja suot ovat pitäjänkartassa olevan järven muotoisia. Järvi vaikuttaa siten olevan laskettu.

## Lähteet
Wang Beixing

**Wang Beixing** (, s. 10. maaliskuuta 1985 Harbin) on kiinalainen pikaluistelija, joka on erikoistunut sprinttimatkoille.

Wang voitti sprinttimaailmanmestaruuden Moskovassa 2009 yhteispistein 152,475. Vuonna 2005 hän sijoittui sprinttereiden MM-kilpailussa kuudenneksi. Matkakohtaisissa MM-kilpailuissa hän on saanut hopeaa 500&nbsp;metrillä Inzellissä 2005 kahden luistelun yhteisajalla 1.17,82, Salt Lake Cityssä 2007 ajalla 1.14,53, Naganossa 2008 ajalla 1.16,28, Richmondissa 2009 ajalla 1.15,87 ja Sotšissa 2013 ajalla 1.16,043. Inzellissä 2011 hän sai 500 metrillä pronssia. 1&nbsp;000&nbsp;metrillä hän on sijoittunut MM-kilpailuissa parhaimmillaan kuudenneksi 2008.

Wang voitti pronssia 500 metrillä Vancouverin olympialaisissa 2010 ja sijoittui samalla matkalla seitsemänneksi sekä Torinon 2006 että Sotšin 2014 olympialaisissa. Aasian talvikisoissa hän voitti kultaa 500 ja 1&nbsp;000&nbsp;metrillä sekä hopeaa 100&nbsp;metrillä Changchunissa 2007. Maailmancupin kokonaiskilpailussa hän sijoittui 500&nbsp;metrillä kolmanneksi kausilla 2006–2007, 2009–2010 ja 2012–2013.

## Ennätykset

## Lähteet
*Saavutukset speedskatingnews.info-sivustolla 
*Ennätykset www.sskating.com-sivustolla 

### Viitteet
Sophia Leung

**Sophia Ming Ren Leung**, C.M. (; s. 25. heinäkuuta 1933) on kiinalaissyntyinen Kanadassa uransa luonut poliitikko. Hän istui Kanadan parlamentin House of Commonsissa ensin vuosina 1997–2000, sitten uudelleen valittuna vuoteen 2004. Hän edustaa Kanadan liberaalipuoluetta.

## Aiheesta muualla
* Parliamentarian File
Painin Euroopan-mestaruuskilpailut 1911

**[[Painin Euroopan-mestaruuskilpailut]] 1911** järjestettiin Budapestissa, Unkarissa. Kyseessä olivat kaikkien aikojen ensimmäiset viralliset painin EM-kilpailut. Kisoissa painittiin pelkästään kreikkalais-roomalaisessa painissa neljässä eri sarjassa. Seuraavat viralliset painin Euroopan-mestaruuskilpailut käytiin vasta vuonna 1921.

## Mitalistit
### Kreikkalais-roomalainen paini

## Mitalitaulukko

## Lähteet
*FILA:n tietokanta
Korsikannakkeli

**Korsikannakkeli** (*Sitta whiteheadi*) on harvinainen Korsikan kotoperäinen varpuslintulaji. Laji on nimetty englantilaisen lintujenkeräilijän John Whiteheadin kunniaksi, joka keräsi ensimmäisen yksilön vuonna 1883.

## Koko ja ulkonäkö
Linnun pituus on 12 cm, siipien kärkiväli 21–22 cm ja paino noin 12–14 g. Korsikannakkeli muistuttaa suuresti punarintanakkelia, johon eroina ovat hyvin lyhyt pyrstö ja punaisen värin puuttuminen. Sukupuolet ovat lähes samannäköisiä, naaraan päälaella ei ole juurikaan mustaa. Nuori lintu on kauttaaltaan vanhaa himmeämpi ja selkäpuolen harmaiden höyhenten kärjet ja reunat ovat ruskehtavat.

## Esiintyminen
Korskikannakkeli elää Korsikan keskiosan vuoristossa mustamännyn korsikalaisen alalajin *Pinus nigra laricio*n kasvualueella noin 210 neliökilometrin alalla. Pieni populaatio on myös Castagnicciassa ja mahdollisesti myös Cagnassa. Lajin kokonaisparimäärä on noin 2&nbsp;000 ja yksilömäärä 3&nbsp;000–9&nbsp;000. Laji on paikkalintu, tosin osa pesimättömästä kannasta siirtyy talveksi alemmas vuorenrinteille. Lajia ei ole tavattu Suomessa.

## Elinympäristö
Korsikannakkelit asuvat lähes yksinomaan vuortenrinteiden vanhoissa käsittelemättömissä männiköissä 1–1,5 kilometrin korkeudella. Puiden ikä on vähintään 300 vuotta.

## Lisääntyminen

Korsikannakkelin pesä on mustamännyssä, joko vanhassa käpytikan kolossa tai nakkeliparin itsensä lahoon puuhun kovertamassa kolossa. Pesä on usein korkealla, keskimäärin 10 metrin korkeudessa, joskus jopa 30 metrin korkeudella. Naaras munii tavallisesti viisi tai kuusi munaa, joita se hautoo yksin. Sekä naaras että koiras ruokkivat poikasia. Poikaset lähtevät pesästä 22–24 päivän ikäisinä. Laji pesii toisinaan kahdesti kesän aikana.

## Ravinto
Kesäaikaan korsikannakkelit syövät pääasiassa pieniä selkärangattomia. Syksyllä ja talvella ne syövät enimmäkseen mustamännyn siemeniä. Poikasia ruokitaan eläinravinnolla.

## Lähteet
* Perrins, C. M. (toim.) 1993: Handbook of the Birds of Europe, the Middle East and North Africa. Vol. VII, Flycatchers to Shrikes. - Oxford University Press. Hongkong. 
*ITIS: Sitta whiteheadi 

### Viitteet